Derek Prince'i Teenistus
Kaljule rajatud
Osa 2/2
Lk 6 on üks Jeesuse tähendamissõna, väga sarnane eelmisele,
kuid seal on üks oluline lisand. Pöörame Lk 6:46-49, Jeesus räägib:
"Aga miks te mind hüüate: 'Issand, Issand!' ega tee, mida ma ütlen?"
See on tähtis küsimus. On kasutu kutsuda Jeesust Issandaks,
kui sa Talle ei kuuletu.
Sest see sama sõna 'Issand' tähendab kedagi, kellele peab kuuletuma.
Jeesus ütleb, et jälgiksime, et me lihtsalt ei ütleks asju,
mis aga ei muuda meie eluviisi.
Siis jätkab Ta Lk 6:47 "Igaüks, kes tuleb minu juurde ja kuuleb mu sõnu
ja teeb nende järgi - ma näitan teile, kelle sarnane ta on.
Ta on inimese sarnane, kes maja ehitades kaevas ja süvendas ja
rajas selle aluse kaljule. Kui siis tuli suurvesi,
paiskus vool vastu seda maja, aga ei suutnud seda kõigutada,
sest see oli ehitatud hästi (ing - kaljule - petra, aluskivim).
Aga kes kuuleb ega tee, see on inimese sarnane,
kes ehitas maja maa peale ilma aluseta; tulvaveed paiskusid selle vastu
ja see varises kohe kokku, ja selle maja varisemine oli ränk."
Luukas on lisatud üks väike detail, mida Matteuses ei ole.
Vaatame, paljud teist seda märkasid.
Siin ütleb, et see inimene, kes tahtis jõuda aluskivimini,
pidi kaevama sügavale. Ta pidi palju asju eest ära koristama,
enne aluskivimile ehitamist. See käib paljude kohta.
Võib-olla mitte meie kõigi kohta, kuid enamus meist,
kes kasvasid üles nime poolest kristlikus kultuuris,
pidime palju asju eest ära koristama, enne kui jõudsime aluskivimini.
Teised ka, kes kasvasid üles täiesti mittekristlikus kultuuris,
peavad ka teatud asjad kõrvaldama, kuid neil on see teistmoodi.
Tahan välja pakkuda 5 asja, mis peame tee pealt eest kõrvaldama.
Esmalt, traditsioonid. Mitte kõik traditsioonid ei ole halvad,
mõned on head ka. Me ei taha kõiki traditsioone välja visata.
Kuid Jeesus ütles oma aja inimestele:
"Oma pärimusega (traditsioonidega) muudate te Jumala Sõna kehtetuks."
Te usute traditsioonidesse ja käitute nende põhjal,
mis ei ole Jumala Sõnaga kooskõlas. Pean ütlema oma kogemuse põhjal,
et Jeesus ütleks täpselt sama, samadele juutidele ka tänapäeval:
"Oma traditsioonidega olete te Jumala Sõna kehtetuks teinud."
Kuid ärme vaata ainult juute, see käib samamoodi paljude teiste kohta,
kes on kristlikust taustast. Oleme pärinud traditsioonid, käitumismallid,
asjad, mida teeme, sõnad, mida räägime, mis ei lähe sugugi kokku Piibliga.
Peame olema väga tähelepanelikud ja jälgima seda..
Püüan mitte konkreetseid märkusi teha, kuigi neid oleks mitmeid..
Teiseks peame kõrvaldama eelarvamused.
Siin ei ole kedagi, kellel poleks mingil hetkel olnud eelarvamusi.
Võib-olla olete neist lahti saanud, ma ei tea,
kuid on olemas igasuguseid eelarvamusi. Rassilised eelarvamused,
kahjuks on tänapäeva maailm täis rassilisi eelarvamusi.
Teame, et maades, näiteks nagu Lõuna-Aafrika Vabariik,
kus on küll toimunud imelised muutused, kuid
kõrvaldati rassiliste eelarvamuste pärast teatud inimesed kogudusest.
Kohutav mõte, kuid see ei ole ainus koht, kus on rassilised eelarvamused.
USAs on olnud väga palju rassilisi eelarvamusi ja
paljudes kohtades on veel siiani.
Olen briti taustaga ja võin öelda, et ka brittidel on omad eelarvamused.
Kasvasin üles paljude eelarvamustega.
Pidin sügavale kaevuma, et neist lahti saada.
Mu enda perekonna taust on Indiast,
kõik mu esivanemad teenisid Briti armees Indias.
Mäletan, et 12-aastase poisina rääkisin süütult lõunalauas:
"Ma ei mõista, miks me ei võiks indialast lõunale kutsuda?"
Mu pere reageeris õudusega. Mõtlesin, et mis küll selle põhjus on.
Hiljem mõistsin, et see on eelarvamus. Uskuge mind,
vaatan hetkel väga paljude erinevate rassidega taustadest inimeste peale,
kuid väga vähesed teist on vabad kõigist rassilistest eelarvamustest.
Siis on veel konfessioonidevahelised eelarvamused.
Enamik meist reageerib teatud konfessioonidele negatiivselt.
Mu esimene naine, kes on Issanda juures, oli taanlane.
Ta kasvas üles Taani luterlikus kirikus
ja siis tegi midagi kohutavat nende silmis - lasi end ristida usklikuks.
Taani keeles kutsuvad nad seda "ginderker" - teistkordselt ristitu.
Kuna ta oli õpetaja Taani koolisüsteemis,
läks ta lugu Parlamendis arutlusele, kas ta võib ikka jääda õpetajaks.
Pean ütlema, et mu naine jätkas pidevat sõda luteri kirikuga,
tegelikult oma elu lõpuni. Ei õigusta seda, leian, et see oli ta nõrkus.
Kuid olen ise õppinud, et kui saan teada, et
kui inimesed kuuluvad teatud konfessiooni,
kujuneb mul teatud suhtumine neisse, neid ennast kohtamata.
Mõtlen, et nad on kindlasti sellised, ja selles nad eksivad, jne.
Kogemusest olen õppinud, et kui võimalik,
ära otsusta inimese üle enne, kui oled temaga kohtunud.
Olen kohanud inimesi "valest" konfessioonilisest taustast,
kes on ostunud kõige õigemateks inimesteks, keda tean.
Ja mõned on olnud "õigest" taustast, kes olid valed.
Palun ärge andke maad konfessioonide- vahelistele eelarvamustele.
Siis on sotsiaalsed eelarvamused. Jällegi, olen näide kellestki,
kes kasvas üles sotsiaalsete eelarvamustega.
Ma isegi ei teadnud, et mul on eelarvamused,
kuid sain hariduse Suurbritannias Eton'is ja hiljem Cambridge's ja
ma lihtsalt ei teadnud, kuidas ülejäänud maailm elas.
Siis sattusin Briti armeesse ja olin koos kõikvõimalike inimestega,
kellega polnud kunagi varem kokku puutunud. Hakkasin mõistma,
kui vähe ma teadsin oma enda Briti rahvast.
Tänan Jumalat selle kogemuse eest, 5,5 a Briti armees -
see puhastas mind paljudest sotsiaalsetest eelarvamustest.
Kuna olin pärit ohvitseride perekonnast, olin harjunud olema sel tasandil.
Kui ma ei olnud sel tasandil, siis õppisin midagi.
Kui näed inimesi samalt tasandilt, paistavad nad ühtmoodi,
kuid kui vaatad neid altpoolt, näevad nad teistmoodi välja.
Olen sellest ajast saati alati öelnud: "Jumal, millisena näin ma inimestele,
kes näevad mind altpoolt?" Seega on mitmet sorti eelarvamusi.
On ka isiklikke eelarvamusi. Mõnedele ei meeldi kõva häälega inimesed,
mõnedele ei meeldi punapead. On igasuguseid rumalaid eelarvamusi,
mis meil paljudel on. Mul on eelarvamus inimeste suhtes, kes mugivad õunu.
Püüan väga sellest lahti saada, kuid see on ikka seal kuskil olemas,
sest mulle lihtsalt ei meeldi see hääl. Läheme edasi, on valed arvamused.
Inimesed, kel on täiesti vale ettekujutus sellest, kes Jeesus on.
Õrn Jeesus, alandlik ja leebe, kes jõulupeole kohale ilmub -
see ei ole tõeline Jeesus. Ta oli täiesti teistsugune inimene, šokeeriv,
väga aldis meie eelarvamusi ja valesid arusaamu ümber lükkama.
Ja on palju muid asju, millest meil on vale ettekujutus.
Vale pilt sellest, mis tähendab olla kristlane.
Üles kasvades sellises taustas nagu mainisin, mõtlesin endamini,
et kui minust peakski kunagi kristlane saama,
tähendab see kannatust elu lõpuni. Nagu Pat Boone, mõtlesin, et
taevas ei ole väärt 70 aastat õnnetut elu maa peal.
Seega välistasin täielikult võimaluse saada kristlaseks,
kuni kohtusin Jeesusega. Siis on veel midagi väga, väga ohtlikku:
see on uskmatus. Vahel kui hakkan õpetama, alustan sellega,
et kutsun kõiki inimesi koos endaga lahti ütlema uskmatusest.
Sest paljud on ikka veel mitmetes valdkondades ümbritsetud uskmatusest.
Meie meeled ei ole päriselt avatud usule.
Lõpuks, ja usun, et kõige tähtsam on vastuhakk. Võib-olla ütled:
"Vend Prince, mina küll vastuhakkaja ei ole." - "Oled küll."
Ja kui sa pole seda mõistnud, siis oled edasi selline.
Ma ei hakka seda teoloogiliselt selgitama,
kuid iga Aadama järeltulija sünnib selle vastuhakuga enda sees.
Pead selle vastuhakkaja tuvastama ja tegelema sellega.
Jumalal on üks ravim vastuhakkaja vastu. Kas teate, mis?
Hukkamine. Just nii. Ta ei saada teda kirikusse,
ta ei õpeta talle kuldset reeglit, ei lase tal kirjakohti pähe õppida.
Ta mõistab ta surma. Kuid Jumala halastus on see, et
hukkamine toimus pea 2000 a tagasi, kui Jeesus suri ristil.
Meie vana inimene löödi koos Temaga risti. Peame jõudma kohta,
kus leiame selle vastuhakkaja enda sees ja
alistume vabatahtlikult hukkamisele.
Nüüd tulen Piibli juurde,
sest see on täpselt sama tähtis kui ükski muu asi kristliku elu juures -
mis on sinu suhtumine Piiblisse. Kas see on sama, mis Jeesusel oli.
Tahan vaadata ühte kohta Johannese evangeeliumis, Jh 10:35.
Me ei vaata praegu konteksti, kuna see võtaks päris palju aega.
Jeesus ütles: "Kui see (Jumal) nimetab jumalaiks neid,
kelle kohta Jumala sõna käis - ja Pühakirja ei saa teha tühjaks."
See on väga märkimisväärne salm,
kuna siin Jeesus kasutab kahte peamist nimetust Piiblile: Jumala Sõna ja
Pühakiri. Kui Ta kutsub Piiblit Jumala Sõnaks, siis see tähendab,
et see tuleb Jumalalt, see ei tulnud inimeselt.
See võis tulla inimkanali kaudu, kuid see on Sõna Jumalalt.
See väljend "pühakiri" on defineeriv väljend.
See tähendab seda, mis on paika pandud kirjalikult.
Jumal on öelnud palju asju, mis ei ole üles kirjutatud.
Kuid jumaliku tühistamise läbi sisaldab Piibel neid asju, mida Jumal nägi,
mis peavad saama üles kirjutatud - see on Pühakiri.
See tähendab "seda, mis on kirjutatud".
Selle kohta tegi Jeesus ühe lihtsa, jalustrabava väite -
Pühakirja ei saa teha tühjaks (ing - ei saa murda).
Võid vaielda nii palju kui soovid Piibli inspiratsiooni või autoriteedi üle,
kuid Jeesus on öelnud kõik - seda ei saa murda,
see on täiesti autoriteetne. See saab täielikult täidetud.
Kõik, mis seal sees on, sünnib täpselt nii. Võid astuda selle vastu,
võid seda eirata, kuid sa ei saa seda murda.
Tegelikult, kui sellest lõplikult loobud, murrab see sinu.
Pühakirja ei saa murda. Palun teil kõigil seda koos öelda:
"Pühakirja ei saa murda." Pööra oma naabri poole ja ütle seda.
Vaata talle otse silma: "Pühakirja ei saa murda."
See on nii seatud. On asi, mida kutsutakse kõrgemaks kriitikaks,
mis allutab Pühakirja kõikvõimalikele naeruväärsetele väljamõeldistele
ja teeb sellest lõpuks täiesti ebaefektiivse raamatu.
Kui valida üks asi, mida kurat tahab teha meie elus,
siis on see vähendada meie usku Piibli usaldusväärsusesse ja õigsusesse.
Kui oleme nagu Jeesus, siis ütleme lihtsalt, et Pühakirja ei saa murda.
Kas kuulsid mind, Saatan? Pühakirja ei saa murda.
Järgmisena tahan öelda, et lisaks Piiblile on ka Jeesus ise Jumala Sõna.
See tuleb välja Jh 1:1, tuttav salm: "Alguses oli Sõna ja
Sõna oli Jumala juures ja Sõna oli Jumal." See viitab Jeesusele.
Ta oli Sõna, Ta on Sõna. Jh 1:14 "Ja Sõna sai lihaks ja elas meie keskel,
nägime tema kirkust nagu Isast Ainusündinu kirkust, täis armu ja tõde."
Kui Jeesus sündis sel ajal, kus tähistame jõule,
kuigi see ei olegi see õige aastaaeg, sai Sõna lihaks.
Kuid Ta oli alati olnud Sõna, igavikuliselt oli Ta Sõna koos Jumalaga.
Ja kui Ta tagasi tuleb, kas tead, kuidas Ta tagasi tuleb?
Kas tead, mis Ta nimeks saab? Las ma ütlen sulle. Ilm 19.
See on väga tähelepanuväärne. Kui Ta algul tuli, siis oli Ta Sõna.
Kui Ta tuleb tagasi, siis on Ta ka Sõna. See on pilt Jeesusest,
kui Ta tuleb taevast auga, et rajada oma kuningriik maal. Ilm 19:11-13:
"Ma nägin taeva olevat avatud, ning ennäe: valge hobune!
Selle nimi, kes tema seljas istus, on Ustav ja Tõeline ning
tema mõistab kohut ja sõdib õiguses. Tema silmad olid nagu tuleleek ning
ta peas oli palju peaehteid (kuningakroone). Neile oli kirjutatud nimi,
mida ei tea keegi muu kui tema ise. Ja tal oli üll verre kastetud kuub
ning oli nimetatud tema nimi - Jumala Sõna."
Ta oli alati Jumala Sõna, ikka on veel Sõna ja saab olema Sõna.
See toob esile millegi väga tähtsa: Jeesus ja Piibel on täielikus kooskõlas.
Sinu suhtumine ühte neist on sama ka teise suhtes.
Ei saa uskuda Jeesusesse ja mitte uskuda Piiblisse. Kas kuulsid seda?
Jeesus on Jumala Sõna. Ta on Sõna, mis sai lihaks.
Piibel on Sõna Pühakirjas, üles kirjutatuna.
Sinu suhtumine ühte neist peab olema sama mis teisegi.
Need kaks on täielikus kooskõlas.
Lõpupoole jõudes tahan võtta 5 elutähtsat fakti Jumala Sõna kohta ja
sinu suhet nendega, mis on kirjas Jh 14 peatükis.
Ainult 3 salmi. Jeesus jätab mingis mõttes hüvasti oma jüngritega.
Ta hoiatab neid, et hakkab lahkuma, jüngrid jäävad omapead mingiks ajaks.
See on väga dramaatiline aeg jüngrite elus, nad on liigutatud sellest.
Selle kõige keskel annab Jeesus aga ühe hämmastava ilmutuse sellest,
mida Piibel meile kui usklikele peaks tähendama. Jh 14:19:
"Veel pisut aega, ja maailm ei näe mind enam, aga teie näete mind,
sest mina elan ja ka teie peate elama." Jeesus eristas siin maailma,
neid, kes ei tunnista Jeesust, ja enda järgijaid. "Maailm ei näe mind,
kuid jüngrid näevad mind." Juudas, mitte Iskariot, küsis olulise küsimuse,
salmis 22: "Talle ütles Juudas: 'Issand, mis see on,
et sa näitad ennast ainult meile ja mitte maailmale?'" Ta ütles seda,
sest Jeesus ütles, et maailm ei näe teda, kuid nemad näevad.
Ta küsis, et kuidas Ta ilmutab end neile, kuid mitte maailmale.
See vastus, mille Jeesus andis, on täis väga olulist tõde - salmis 23:
"Jeesus vastas talle: 'Kui keegi armastab mind, küll ta peab minu sõna,
ja minu Isa armastab teda ja me tuleme ja teeme eluaseme tema juurde."
Tahan Jeesuse vastusest välja tuua 5 eluliselt tähtsat fakti.
Kõigepealt, Jeesus ütles, et ilmutab end oma järgijatele, mitte maailmale.
Mis on see eristav tunnus Tema järgijate ja maailma vahel? Vastus on:
Jumala Sõna pidamine. Tõeline järgija peab kinni Jeesuse Sõnast.
Neid ei saa eristada konfessioonilise sildi järgi, vaid selle järgi,
kuidas nad suhtuvad Sõnasse. See teeb sind, või vastasel korral,
takistab sul olemast tõeline järgija - see on sinu suhe Jumala Sõnasse.
Jumala Sõna pidamine eristab jüngrid maailmast.
Ka täna siin koguduses, igaüks meist on ühes neist kahest kategooriast.
Kui oleme jüngrid, siis peame kinni Jumala Sõnast. Kui ei pea Sõna,
siis kuulume maailmale. Maailmale, mis ei ole Jeesuse valitsuse all.
Teine tõde on see: Jeesus ütles, et kui keegi armastab Teda,
siis ta peab Tema Sõna. Seega Jumala Sõna pidamine on ülim test,
mis näitab jüngri armastust Jumala vastu.
Armastus on kuulekuse motivatsioon.
Väga tähtis on mõista, et usklikena ei motiveeri meid hirm vaid armastus.
Mingis mõttes kasutas seadus hirmu motivatsioonina.
Kui teed seda, siis saad karistada.
Kuid see ei toimi, olen aidanud üles kasvatada suure arvu lapsi.
Mõned teist ei usuks, kui palju, seega ei hakka sellest praegu rääkima.
Leidsin, et kui nad on su kontrolli all vanemana, võid kasutada hirmu.
Kuid kui nad su jätavad, ja neid motiveeris hirm, siis nad muutuvad.
Ainus motiiv, mis hoiab neid lojaalsete ja ustavatena, on armastus.
Jumal ja Jeesus olid küllalt targad, et mitte rajada hirmule,
vaid armastusele.
Jumala Sõna pidamine on jüngri armastuse kõrgeim läbikatsumine.
"Kui keegi armastab mind, siis ta peab minu sõna."
Armastus on kuulekuse motivatsioon. Salm 23: "Kui keegi armastab mind,
küll ta peab minu sõna, ja minu Isa armastab teda.."
See on veel üks imeline fakt. Jumala Sõna pidamine on see,
mis paneb Jumalat Isa meid armastama ühe erilise armastusega.
Jumal armastab küll kogu maailma, teatud viisil,
kuid tal on hoopis teine armastuse määr tõeliste Jeesuse järgijate vastu,
nende vastu, kes peavad Tema Sõna.
Siis on meil see küsimus, mida Juudas küsis: "Kuidas sa ilmutad end meile
ja mitte maailmale?" Jeesuse vastus oli: "Kui keegi armastab mind,
peab ta minu sõna." Seega, kuidas ilmutab Kristus ennast meile?
Sõna läbi. Sõna pidamise kaudu saame Jeesust paremini tundma.
Meil võib olla mingi imeline vaimulik kogemus,
meid võidakse tõmmata kolmandasse taevasse või mis tahes see võib olla.
Kuid enamikega see ei juhtu. Ja see ei ole põhiline viis,
kuidas Jumal end ilmutab ja Jeesus end ilmutab.
Ta teeb seda Jumala Sõna pidamise läbi.
Lõpetuseks - ja see on hämmastav tõsiasi:"Kui keegi armastab mind,
küll ta peab minu sõna, ja minu Isa armastab teda ja me tuleme
ja teeme eluaseme tema juurde." Piiblis on ainult mõned kohad,
kus Jumala kohta kasutatakse mitmuses asesõna. Kuid see on üks neist.
Jeesus ütleb: "Meie - mu Isa ja mina, tuleme ja teeme eluaseme ta juurde."
See on hingetuksvõttev tõsiasi, hämmastav ilmutus,
et Jumal, Isa ja Jumal, Poeg tahavad tulla ja teha oma elupaiga me juurde.
Nad tahavad teha meid nende isiklikuks eluasemeks. Kuidas see juhtub?
Sõna läbi. Kui me ei ole Sõna armastajad ja kuulekad Sõnale,
siis ei tee Jumal oma elupaika meie juurde.
Lõpetuseks tahan öelda, see on väga tõsine mõte.
Sa ei armasta Jumalat rohkem, kui armastad Ta Sõna.
Kui tahad teada, kui palju sa tegelikult Jumalat armastad,
kui palju ruumi on Jumalal su elus, siis sa võid seda teada saada,
sa ei pea selle üle pead murdma. Lihtsalt küsi endalt:
"Kui palju ma armastan Piiblit? Kui palju ruumi on Piiblil mu elus?"
Sest just nii palju ma armastangi Jumalat ja
nii palju ma annangi Jumalale ruumi oma elus.
Võtan veel kokku need 5 väidet Piibli kohta, need on ülitähtsad.
Nii paljud kristlased on n-ö hämaras, nad ei tea täpselt,
mis on valgus, mis pimedus. Nad soovivad ja loodavad,
kuid nad ei ole päris kindlad.
Põhjus on selles, et nad pole andnud Jumala Sõnale õiget kohta oma elus.
Annan need 5 väidet ja siis lõpetame.
Esmalt, Jumala Sõna pidamine eristab tõelised Jeesuse järgijad maailmast.
Teiseks, Jumala Sõna pidamine on Jeesuse järgija armastuse kõrgeim test.
Armastus on meie motiiv kuulekusele, mitte hirm.
Kolmandaks, Jumala Sõna pidamine on ülim põhjus,
miks Jumal armastab jüngrit. Jumal armastab jüngreid erilisel viisil -
Ta armastab kogu maailma, kuid Tal on eriline armastus jüngrite vastu.
Kuid need, keda Ta armastab jüngritena, on need, kes peavad Jumala Sõna.
Kui tahad olla eriliselt armas Jumalale, siis pead pidama Tema Sõna.
Neljandaks, Jumala Sõna läbi, mida peame ja millele kuuletume,
ilmutab Kristus end meile. Küsimus oli, et kuidas Ta ilmutab end meile,
ja mitte maailmale. Jeesus ütles: "Kui armastad mind, pead mu Sõna -
niimoodi ma ilmutangi ennast."
Ja lõpuks, Jumala Sõna läbi, tulevad Isa ja Poeg koos meie sisse elama.
Kas see pole hämmastav mõte. See võtab mu hingetuks.
Jumal, Isa, Jumal, Poeg tahavad teha oma elukoha meie juurde.
Kuid nad teevad seda ainult siis, kui peame Jumala Sõna.
Las ma palvetan me kõigi eest lõpetuseks: Taevane Isa,
täname Sind Su Sõna eest - Jumala Sõna, Piibli eest. See kindel, vankumatu,
autoriteetne Sõna, mis on lambiks me jalgadele ja valguseks me teel.
Tahan paluda kõigi eest, kes on siia kogunenud ja kõigi eest,
kelle südamesse see sõnum lõpuks jõuab, mis tahes viisil -
tee meist oma Sõna armastajad, et Sa oma armu läbi aitaksid meil
anda Su Sõnale see õigustatud koht oma elus,
et võiksime tõeliselt olla Issanda Jeesuse järgijad. Tema nimel, aamen.
Tõlge: Riina Karik